Mäertert
Mäertert (dt. Mertert, frz. Mertert) isch aini vu dr 105 Gmaine z Luxeburg.

Ortsdail 
Zue Mäertert ghere d Ortschafte Mäertert (Mertert), Waasserbëlleg (Wasserbillig), derzue die Wyler un Gheft:     Fausermillen, Fielsmillen, Schäferreder, Waasserbëlleg-Barrière un Wollefsmillen.

Geografi
Z Waasserbëlleg mindet d Sauer in d Mosel, z Mäertert mindet d Syr in d Mosel.

Verwaltig 
Mäertert ghert zum Kanton Gréivemaacher im Distrikt Gréivemaacher. Dr Burgermaischter vu Mäertert isch dr Gust Stefanetti (LSAP). Scheffe sin d Aly Leonardy (CSV) un d Marielle Oberweis (LSAP). Gwehlt wird iber e Proporzwahl.

Bevelkerigsentwicklig

Gschicht 
D Gmai isch entstande am 22. Oktober 1796 dur d Fusion vu dr boode Ortschafte Mäertert un Waasserbëlleg.

Mäertert isch zum erschte Mol gnännt wore anne 940 as Marketiht (962: Markedeth, 1023: Markidiht, 1135: de Merchedicto, 1158: Merkedeht, um 1200: Merkedet), Waasserbëlleg anne 1023 as Billihe (1026: Billiche, afangs 13. Jh.: Pilicha)

Wirtschaft
Z Mäertert het s syt em Abschluss vu dr Moselkanalisierig 1964 mit em Port de Mertert dr ainzig Frachthafe vu Luxeburg. 

D Gmai isch stark bregt dur dr Tankturismus vu dytsche Autofahrer. An dr Stroß zwische Mäertert un Waasserbëlleg het s iber e Dutzed Tankstelle.

Dialäkt 
Dr luxeburgisch Dialäkt vu Mäertert ghert zum Moselfränkisch.

Böuwärch 
 Chilche Mäertert (1885-86)
 Chilche Waasserbëlleg (1792-1808)

Weblink 

 www.mertert.lu

Ort (Luxeburg)